เงินบาทเปิดตลาด 29.97/99 บาท
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 29.97/99 ปรับตัวอ่อนค่าจากเย็นวาน
5 ส.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 29.97/99 ปรับตัวอ่อนค่าจากเย็นวาน
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.97/99 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 29.83/85 บาท/ดอลลาร์ หลังจากนั้นเริ่มทยอยปรับตัวแข็งค่า โดยเมื่อเวลา 09.00น.เงินบาทอยู่ที่ระดับ 29.93/95 บาท
"(เงินบาท)ปรับตัวอ่อนค่าไปมาก แต่มีโอกาสกลับมาแข็งค่า เพราะตลาดแค่ panic ต้องรอดูว่าสหรัฐมีปัญหาเงินจะไหลเข้าเอเซียหรือเปล่า" นักบริหารเงิน กล่าว
ตลาดยังมีความกังวลต่อภาวะเศรษฐกิจโลก อันเป็นผลพวงจากภาวะเศรษฐกิจถดถอยของสหรัฐและปัญหาหนี้ในสหภาพยุโรป
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 78.66/70 เยน/ดอลลาร์ ปรับตัวแข็งค่าจากระดับ 80.21/24 เยน/ดอลลาร์ ส่วนเงินยูโรอยู่ที่ระดับ 1.4105/4108 ดอลลาร์/ยูโร ปรับตัวอ่อนค่าจากระดับ 1.4223/4224 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบระหว่าง 29.90-30.00 บาท/ดอลลาร์